Гај Фламиније је не чекајући другу римску војску кренуо за Ханибалом са циљем да започне битку са њим. Ханибал је крај Тразименскога језера припремио заседу. Крај језера је припремио војску за битку, а пешадију и коњицу је сакрио по шумовитим брдима, која су била крај пута, којим је требало да прође војска Гаја Фламинија. Гај Фламиније је нестрпљиво очекивао битку, па је пожурујући војску ушао у уску долину испод брда, где су се налазиле сакривене јединице Ханибалове војске. Када је ушао у долину Ханибалова војска затворила му је иза леђа излаз из долине и Картагињани су напали римску војску са три стране. Око 15.000 римских војника убијено је у бици, а око 15.000 је заробљено. Гај Фламиније је погинуо у бици 217. п. н. е.